
POLITIKEN 


Det hæsblæsende 
ræs for at finde 

en kur mod 
corona er gået 
ind i ny fase 


Et amerikansk ekspres- 
forsøg med en mulig 
vaccine mod coronavirus 
ventes atrykke til 
Danmark. Samtidig har 
australske forskere gode 
erfaringer med et malaria- 
middel til behandling. 

en nye coronavirus lever af atvan- 
D dre fra menneske til menneske 

og har på få måneder bredt sig fra 
ingenting til det meste af verden, men 
forskere verden over arbejder samtidig i 
et hæsblæsende tempo på at finde nogle 
forsvarsvåben. 

Hurtigst kan det komme til at gå med 
at identificere eksisterende medicin, der 
måske kan hjælpe nogle af de mange, der 
er meget syge af covid-19, som indtil nu 
har slået næsten 9.000 mennesker ihjel. 

Det mest lovende er ifølge Nikolai 
Brun, chef for medicinsk evaluering i Læ- 
gemiddelstyrelsen, to slags hiv-medicin, 
der eventuelt blandes med malariamid- 
let klorokin. Australske forskere hævder, 
at midlerne dræber corona ganske effek- 


tivt. Og der er ikke noget til hinder for, at 
danske patienter kan få behandlingen al- 
lerede nu, hvis deres læge vurderer, at det 
er forsøget værd. 

»Rapporterne fra Australien er superlo- 
vende. Vi kan ikke anbefale at bruge mid- 
lerne, før vi har set studiet. Men lægerne 
har fri ordinationsret i Danmark. De kan 


udskrive alt, hvad der findes i lægemid- 


delkataloget, hvis de mener, det kan væ- 
re livreddende«, siger Nikolai Brun. 

Opdagelsen er gjort af australske 
forskere, der planlægger et lands- 
dækkende forsøg fra slutningen af 
måneden. 

Klorokin, der blev afprøvet på 
nogle af de første patienter i Au- 
stralien, har allerede medført, at 
virussen er helt forsvundet, og 
patienterne er fuldstændig hel- 
bredt, siger forskningsdirektør 
på The University of Queens- 
land professor David Paterson 
til nyhedsmediet news.co- 
m.au. 

»Patienterne vil ikke have 
noget levedygtigt coronavi- 
rus i deres system overhove- 
det efter endt behandling«, 
siger han. 

Det landsdækkende for- 
søg skal omfatte mindst 
50 hospitaler, hvor effek- 
ten af de to medikamen- 
ter måles med hinanden 
og med en kombination 
af hiv- og malariamedi- 
cin. Begge har været i 
brug længe, og ingen 
af dem har uventede 
bivirkninger. 

Medicinen har og- 
så været brugt i Kina 
og Singapore, hvor 
den tilsyneladende 

nogle hjørner 


Allan Randrup Thomsen, 


ligeledes har vist sig effektiv, men profes- 
sor Paterson understreger, at data fra Ki- 
na »ikke blev indsamlet på nogen kontrol- 
leret måde. Det var ganske enkelt kaos«, 
siger han til nyhedsmediet news.com.au. 
Nikolai Brun forventer, at studierne er 
klar i april. »Til den tid har vi forhåbentlig 
et bevis for, at fordelene for covid-patien- 
ter er større end ulemperne, siger han. 


~" 


Forsøg på mennesker 
Verden kommer sandsynligvis til at vente 
i længere tid på en vaccine, der kan gøre 
mennesker immune over for den 
nye coronavirus, men også her ar- 
bejdes der på højtryk. 
Laboratorier, virksomheder, for- 
skerhold og sygehuse har mange 
steder i verden kastet sig ind i kam- 
pen for at udvikle et værn mod men- 
neskets nye fælles trussel. Nogle ste- 
der foregår det i åbne internationale 
samarbejder, andre steder i direkte 
konkurrence. I denne uge fik det første 
menneske injiceret den første del afen 
mulig ny vaccine, kun et par måneder 
efter at virussen første gang smittede et 
menneske i Kina. 

Det var den 43-årige amerikaner Jenni- 
fer Haller, der leder en lille techvirksom- 
hed i byen Seattle. 

»Vi føler os alle sammen så hjælpeløse. 
Det her er en fantastisk mulighed for mig 
til at gøre noget«, sagde hun til tv-statio- 
nen CBS. 

19 timer senere meddelte de kinesiske 
myndigheder ifølge nyhedsmediet Glo- 
bal Times, at man har givet tilladelse til 
det første kliniske forsøg på mennesker i 
jagten på en vaccine. Projektet, der blev 
præsenteret af den kinesiske partiavis Fol- 
kets Dagblad, ledes af forskeren og office- 
ren Chen Wei, der i Kina er kendt som 
’ebolaterminatoren’ for sin indsats mod 
ebolaepidemien i 201316. Ifølge nogle 

Det vil være en stor 
gevinst at få det hurtigt 
ud. Derfor skærer man 


professor i eksperimentel virologi 


medier har Chen Wei og seks medlem- 
mer af hendes hold allerede injiceret sig 
selv med en nyudviklet vaccine, der end- 
nu ikke er blevet testet på dyr. 


Skære hjørner 

Deter Jennifer Hallers vaccine heller ikke. 
I hvert fald ikke udtømmende. Producen- 
terne har fået lov afamerikanske myndig- 
heder til at køre de dyberegående dyre- 
forsøg sideløbende med det kliniske for- 
søg på mennesker, skriver magasinet Der 
Spiegel. 

Det er ikke den normale måde at udvik- 
le vaccine på. Men den metode tager man- 
ge år, og så lang tid har verden ikke. På et 
møde i februar i Verdenssundhedsorga- 
nisationen WHO enedes repræsentanter 
for offentlige forskningsinstitutioner og 
industrien om, at man godt kan indlede 
kliniske test uden at være færdig med dy- 
reforsøg, skriver Reuters. 

Marie-Paule Kieny, der ledede WHO-mø- 
det, sagde til nyhedsbureauet Reuters, at 
ønsket om at finde en vaccine så hurtigt 
som muligt skal vejes op imod »risikoen, 
vi pålægger et meget lille antal menne- 
sker«. 

Jennifer Hallers vaccine er udviklet af 
medicinalfirmaet Moderna i partnerskab 
med det statslige amerikanske institut 
for allergi og smitsomme sygdomme, NI- 
AID. Den hedder mRNA-1273 og indehol- 
der et kort segment af såkaldt rna, som er 
skabti et laboratorium. Håbet er, at det vil 
instruere kroppen til at producere et pro- 
tein, som også findes på coronavirussens 
ydre skal, hvilket forhåbentlig udløser en 
reaktion i menneskers immunsystem, 
der bekæmper infektionen, skriver tids- 
skriftet Nature. Vaccinen indeholder in- 
gen dele af den virkelige coronavirus og 
kan ikke udløse infektion, oplyser Kaiser 

Uforberedt 
supermagt 


Coronakrisen kan blive 
helt katastrofal for USA. 


t følge USA i disse coronati- 
A der er som at se et toguheld i 

slowmotion. Katastrofen 
nærmer sig mere og mere, men lo- 
komotivføreren fumler forvirret 
rundt og får ikke rigtig fat i brem- 
sen. Imens bliver passagererne me- 
re og mere urolige og forsøger at 
komme væk. 

Donald Trumps lederskab under 
krisen har indtil videre været næ- 
sten rystende ringe. Svigtet begynd- 
te, allerede inden corona overhove- 
det fandtes. Kort efter at Trump var 
tiltrådt som præsident, nedlagde 
han uden videre begrundelse den 
særlige afdeling for bekæmpelse af 
pandemier i Det Hvide Hus. 

Og da corona så opstod i Kina, og 
virussen begyndte at brede sig i re- 
sten af verden, benægtede præsi- 
denten i månedsvis, at der overho- 
vedet var en krise. Da det blev 
uholdbart, skiftede han kurs og 
skød skylden på blandt andet Euro- 
pa for, at den »fremmede virus« 
spredtes så hastigt. 

Selv nu med børserne i frit fald og 
et hastigt stigende antal coronas- 
mittede er responsen fra den føde- 
rale regering haltende. Til et møde i 
denne uge med delstatsguvernører, 
der tiggede om bistand fra Wash- 
ington, opfordrede Trump dem blot 
til at købe respiratorer selv. 


MEN ANSVARET for USA’s manglen- 
de beredskab til en krise som coro- 
na hører langtfra udelukkende til 
på Donald Trumps skuldre. Trods 
sin enorme rigdom og magt har 
USA's politikere i årtier ladet landets 
infrastruktur forvitre og ikke formå- 
etat opbygge et sundhedssystem, 
som dækker alle borgere. Mange 
millioner amerikanere har ingen 
sundhedsforsikring -hvordan skal 
de blive testet og behandlet? 

Samtidig tvinger manglen på 
økonomisk sikkerhedsnet millioner 
afamerikanere til at arbejde, selv 
om de er syge. Noget, der helt op- 
lagt risikerer at sprede sygdommen 
meget og hurtigt og dermed forvær- 
re epidemien. Og den politiske pola- 
risering gør det yderligere vanske- 
ligt at finde sammen i krisetider, så- 
dan som det er sket herhjemme. 

Det massive moralske, politiske 
og menneskelige svigt risikerer nu 
at ramme USA ekstremt hårdt. 

Hvor hårdt, vides naturligvis ikke. 
Men kombinationen afet på mange 
planer nedbrudt samfund og en 
rendyrket populist som Trump som 
landets øverste leder har efterladt 
USA meget dårligt stillet til at tackle 
en krise som corona. Det bliver et 
svækket USA, der kommer ud på 
den anden side. Man må håbe, at 
det også bliver et klogere og mere 
socialt ansvarligt USA. mr 


